ባሕር ዳር ከነማ በመጀመሪያው አጋማሽ የነበረበትን ክፍተት በሁለተኛው አጋማሽ ማረሙ ውጤት እንዳስገኘው አሰልጣኙ ተናገሩ፡፡
ባሕር ዳር ከነማ በመጀመሪያው አጋማሽ የነበረበትን ክፍተት በሁለተኛው አጋማሽ ማረሙ ውጤት እንዳስገኘው አሰልጣኙ ተናገሩ፡፡በ4ኛ ሳምንት የኢትዮጵያ ፕሪሜየር ሊግ ባሕርዳ ር ከነማ ድሬድዋ ከተማን 4ለ1 አሸንፏል፡፡ለባሕር ዳር ከነማ ፍፁም ዓለሙና ማማዱ ሲድቤ ሁለት ሁለት ግቦችን አስቆጥረዋል፡፡ለድሬድዋ ከነማ ብቸኛዋን ግብ ያስቆጠረዉ ደግሞ ሪችሞንድ ኦዶንጎ ነው፡፡
ከባሕር ዳር ከነማ ሁለት ተጫዋቾችና ከድሬድዋ በኩል አንድ ተጫዋች ባልተገባ አጨዋወት ምክንያት የቢጫ ካርድ ሰለባ ሆነዋል፡፡የባሕር ዳር ከነማ አሰልጣኝ ፋሲል ተካልኝ ‹‹በሜዳችን ሁለተኛውን ጨዋታ በአሸናፊነት ተወጥተናል፣ የ90 ደቂቃ ጨዋታችንም ሁለት መልክ ነበረው›› ብለዋል፡፡‹‹በመጀመሪያዎቹ 45 ደቂቃ ካጠቃን በኋላ ኳስ መልሰን ለማግኘት የነበረን የጨዋታ ፍጥነት ደካማ ነበር፤ በሁለተኛው 45 ደቂቃ ግን ጥሩ ተንቀሳቅሰናል፤ በውጤቱም ደስተኞች ነን›› ብለዋል፡፡ከሜዳ ዉጭ ያላቸውን ደካማ የጨዋታ እንቅስቃሴና የተጫዋቾቻውን የሥነ ልቦና ለማሻሻል በሚቀጥሉት ጊዚያት ጠንክረዉ እንደሚሠሩም አሰልጣኙ ተናግረዋል፡፡